Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: visszásságot, hogy a 287/1997. (XII. 29.) Korm. rendelet 3. §
Paragraph Index: 337

(1) bekezdésében biztosított emberi méltósághoz, valamint az Alkotmány 70/D. §-ában biztosított legmagasabb szintű testi és lelki egészséghez való joggal összefüggésben okoznak visszásságot. II. A külföldi állampolgárok személyes holmijai a vaságyak végén lógtak, illetve az ágyak alatt szerteszét hevertek. Az állampolgári jogok országgyűlési biztosa megállapította, hogy a személyes holmik tárolására szolgáló, zárható szekrények hiánya az Alkotmány 13. § (1) bekezdésében biztosított tulajdonhoz való joggal összefüggésben okoz visszásságot. III. A Közösségi Szálláson két felsőfokú végzettségű tiszt (parancsnok és parancsnok-helyettes), tizenkilenc tiszthelyettes (tizenhét őr-ügyeletes és egy felcser), továbbá hét közalkalmazott (hat gépkocsivezető és egy gondnok) teljesített szolgálatot. A létesítmény alagsori elhelyezéséből adódóan a hivatali helyiségek mesterséges megvilágítás mellett is sötétek, levegőtlenek voltak. A dohszag mindenütt érezhető volt. Folyóvíz sem a hivatali szobákban, sem az ételosztásra használt helyiségben de még az egészségügyi vizsgálóban sem volt. Ezekben a helyiségekben a személyzet számára mosdótálakat rendszeresítettek. A létesítmény elhelyezésének körülményeiből adódóan a külföldi állampolgárok mellett a dolgozók egészsége fokozott igénybevételnek, az összezártságból adódó feszültségek következtében testi épsége és egészsége is közvetlen veszélynek volt kitéve, azonban veszélyességi pótlékban nem részesültek. Az állampolgári jogok országgyűlési biztosa megállapította, hogy a határőrök munkavégzésének körülényei az Alkotmány 70/D. § (1) bekezdésében biztosított legmagasabb színtű testi és lelki egészséghez való joggal összefüggésben, a veszélyességi pótlék hiánya a az Alkotmány 70/B. § (3) bekezdésében biztosított a végzett munka mennyiségének és minőségéhez megfelelő jövedelemhez való joggal összefüggésben eredményez alkotmányos visszásságot. IV. Az állampolgári jogok országgyűlési biztosa megállapította, hogy a feltárt visszásságok egyik oka, hogy a nincs olyan jogszabály, amely a közösségi szállások létesítésének feltételeit szabályozná, különös figyelemmel az egy főre eső alapterület és légköbméter nagyságára, vagy például a muzulmán vallási előírásoknak is megfelelő mellékhelyiségekre vonatkozó minimális követelményeket. Ez a tény az Alkotmány

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes